sagorsarker/bangla-wikipedia huggingface dataset:
মুহাম্মাদ (বই)

মুহাম্মদ হলো ফরাসি ইতিহাসবিদ ও সমাজতাত্ত্বিক মাক্সিম রোদঁসঁ রচিত একটি জীবনীগ্রন্থ, যা ১৯৬১ সালে প্রকাশিত হয়। এই গ্রন্থে তিনি ইসলামের প্রবর্তনকে একটি সামাজিক ও অর্থনৈতিক প্রেক্ষাপটে বিশ্লেষণ করেছেন। রোদঁসঁ ইসলামের উদ্ভবকে ঐতিহাসিক বাস্তবতা ও সামাজিক পরিবর্তনের ফলাফল হিসেবে ব্যাখ্যা করেছেন, এবং নবী মুহাম্মদ (সা.)-এর জীবনকে একটি ধর্মীয় নয়, বরং মানবিক ও রাজনৈতিক দৃষ্টিকোণ থেকে উপস্থাপন করেছেন।
১৯৯৮ সালে, মিশরে এই বইটি নিয়ে বিতর্ক সৃষ্টি হয়। কায়রোর আমেরিকান বিশ্ববিদ্যালয়ে (AUC) এই বইটি পাঠ্যসূচিতে অন্তর্ভুক্ত থাকায় কিছু প্রাক্তন শিক্ষার্থী অভিযোগ করেন যে এটি ইসলামের অবমাননা করে। এই অভিযোগের পরিপ্রেক্ষিতে, মিশরের শিক্ষামন্ত্রী ড. মুফীদ শিহাব বিশ্ববিদ্যালয় কর্তৃপক্ষকে বইটি পাঠ্যসূচি ও গ্রন্থাগার থেকে প্রত্যাহার করার নির্দেশ দেন। বিশ্ববিদ্যালয় কর্তৃপক্ষ এই নির্দেশ মেনে নিয়ে বইটি সরিয়ে ফেলে এবং সংশ্লিষ্ট শিক্ষকের চুক্তি বাতিল করে।
এই ঘটনার পর, মিশরের সেন্সরশিপ কর্তৃপক্ষ AUC-এর গ্রন্থাগারে থাকা প্রায় ৪৫০টি বই পর্যালোচনা করে, যার মধ্যে ৬০টিরও বেশি বই নিষিদ্ধ ঘোষণা করা হয়। নিষিদ্ধ বইগুলোর মধ্যে ছিল আলিফা রিফাতের "Distant View of a Minaret", নাগিব মাহফুজের "Children of Our Alley", এবং একটি নতুন পেঙ্গুইন অনুবাদে কুরআন। এই ঘটনাগুলো মিশরে একাডেমিক স্বাধীনতা ও মতপ্রকাশের স্বাধীনতা নিয়ে উদ্বেগ সৃষ্টি করে।
মক্কায় মুহাম্মাদ (বই)

মুহাম্মদ অ্যাট মক্কা একটি গ্রন্থ, যা ইসলামের নবী মুহাম্মদ-এর সম্পর্কে রচিত। এতে তাঁর নবুওয়তের প্রথম পর্ব—অর্থাৎ মক্কায় কাটানো বছরগুলো এবং মদিনায় হিজরতের আগ পর্যন্ত সময়কাল নিয়ে আলোচনা করা হয়েছে। বইটি অমুসলিম ইসলামী পণ্ডিত ডব্লিউ. মণ্টগোমারি ওয়াট রচনা করেন এবং এটি অক্সফোর্ড ইউনিভার্সিটি প্রেস থেকে ১৯৫৩ সালে প্রকাশিত হয়।
ওয়াটের ১৯৫৬ সালের গ্রন্থ "মুহাম্মদ অ্যাট মদিনা" এই বইটির পরবর্তী খণ্ড হিসেবে বিবেচিত। পরে এই দুই খণ্ডের একটি সংক্ষিপ্ত ও জনপ্রিয় সংস্করণ "Muhammad: Prophet and Statesman" শিরোনামে ১৯৬১ সালে প্রকাশিত হয়।
মদিনায় মুহাম্মাদ (বই)

W. Montgomery Watt ছিলেন একজন ইসলাম বিষয়ক অমুসলিম পণ্ডিত। তিনি "Muhammad at Medina" নামে প্রথম ইসলামের ইতিহাস নিয়ে একটি বই রচনা করেন। অক্সফোর্ড ইউনিভার্সিটি প্রেস থেকে ১৯৫৬ সালে ৪১৮ পৃষ্ঠার এই বইটি প্রকাশিত হয়। এটি আসলে  Watt-এর ১৯৫৩ সালে প্রকাশিত "Muhammad at Mecca" বইটির সিক্যুয়েল বা পরবর্তী অংশ।
এই দুটি বই মূলত মদিনায় হযরত মুহাম্মদ (সাঃ) এর জীবন এবং ইসলামিক সম্প্রদায়ের উৎপত্তির ইতিহাস তুলে ধরে। ১৯৫৫ সালে লেখা বইটির "ভূমিকা" অংশে  Watt উল্লেখ করেন চতুর্থ ও পঞ্চম অধ্যায়ে ("The Unifying of the Arabs" এবং "The Internal Politics of Medina") তিনি একটি অগ্রণী প্রচেষ্টা চালিয়েছেন বলে তাঁর ধারণা। সেই কারণে, তাঁর মতে, এই দুটি অধ্যায়ের আকার অন্য অধ্যায়গুলোর তুলনায় বড় হয়েছে। Watt আরো বলেন যে, বই রচনার জন্য তিনি প্রাথমিক আরবি সূত্রগুলো এবং বিপুল পরিমাণে গবেষণাধর্মী আলোচনার উপাদান পর্যালোচনা করেছেন। এই বিষয়গুলিতে তিনি নতুন দৃষ্টিভঙ্গি নিয়ে আসেন এবং অনেক প্রশ্নের উত্তর দেওয়ার চেষ্টা করেন যেগুলোর উত্থাপন এর আগে খুব একটা হয়নি।
Muhammad Prophet and Statesman বইটি সম্পর্কে:
কয়েক বছর পর, অক্সফোর্ড ইউনিভার্সিটি প্রকাশ করে Watt-এর রচিত মুহাম্মদ (সাঃ) এর জীবনী বিষয়ক আরেকটি বই। এর নাম ছিল "Muhammad Prophet and Statesman" (1961)। এই বইটি ছিল আগের বইগুলোর সংক্ষিপ্ত রূপ এবং তুলনামূলকভাবে বৃহত্তর পাঠকসমাজের জন্য লেখা।
মুহাম্মাদের লাতিন জীবনী

মধ্যযুগীয় ঐতিহাসিকরা লাতিন ভাষায় বিভিন্ন জীবনী লিখেছিলেন, যার মধ্যে রয়েছে মুহম্মদের জীবনী। এই জীবনীগুলি ৯ম থেকে ১৩শ শতাব্দীর মধ্যে লেখা হয়েছিল।
প্রথমদিকের ল্যাটিন ভাষায় লেখা মুহাম্মদের জীবনী ৯ম শতাব্দীর মাঝামাঝির আগে স্পেনে বিকশিত হয়েছিল। এসব জীবনীগুলোর প্রচার ও প্রভাব খুবই সীমিত ছিল। অন্যান্য সকল ল্যাটিন জীবনী মূলত থিওফেনস দ্য কনফেসরের (মৃত্যু ৮১৮ খ্রিস্টাব্দ) রচিত ক্রনোগ্রাফিয়া গ্রন্থ থেকে উদ্ভূত, যা ৯ম শতাব্দীতে অ্যানাস্টাসিয়াস বিবলিওথেকেরিয়াস ল্যাটিনে অনুবাদ করেন। এই গ্রন্থে মুহাম্মদ (সা.) এর জীবনী সংক্রান্ত একটি অধ্যায় ছিল।
১১শ থেকে ১২শ শতাব্দীতে ল্যাটিনে রচিত মুহাম্মদ (সা.)-এর জীবন বর্ণনা যদিও 'বিপরীত-জীবনী'র ধারায় লেখা যেখানে তাকে একজন ধর্মবিরোধী হিসেবে চিত্রিত করা হয়, তবু ১৩শ শতাব্দীতে এই ধারাটি চতুর চরিত্রধারার ক্ষুদ্র উপন্যাসের আকার নেয়, যেখানে মুহাম্মদ (সা.)-কে একজন ধুরন্ধর ব্যক্তিত্ব হিসেবে উপস্থাপন করা হয়।
মাইনৎসের এমব্রিকো কর্তৃক রচিত ভিটা মাহুমেতি এই ধারার প্রথমদিকের উদাহরণ। ছড়া কাটার ছন্দে লিখিত, লেওনাইন ষটপদী পঙক্তিতে রচিত এই গ্রন্থটি হিল্ডেবের্ট অফ লে ম্যান্সের মতো সমসাময়িক কবিদের জীবনগ্রন্থের অনুকরণে রচিত। সম্ভাব্যভাবে, এটি ১০৭২ থেকে ১০৯০ সালের মধ্যে রচিত হয়েছিল। এটি থিওফেনসের ক্রনোগ্রাফিয়া ধারায় লেখা, যার মধ্যে রয়েছে মুহাম্মদ (সা.) এর মৃগী রোগ এবং মৃত্যুর পর শূকরের দ্বারা তার দেহ খাওয়ার বিবরণ।
দ্বাদশ শতাব্দীর রচনাগুলোর মধ্যে রয়েছে ওয়াল্টার অফ কম্পিইন কর্তৃক 'ওশিয়া মাহোমেতি' (প্রায় ১১৫৫ খ্রি.)  এবং অ্যাডেলফাসের 'ভিটা মাহোমেতি'। ওশিয়া গ্রন্থকে ভিক্তি করেই ১৩শ শতাব্দীতে পুরাতন ফরাসী ভাষায় রচিত হয় চাতুর্যপূর্ণ উপন্যাসের ধারার রচনাগুলোর অন্যতম 'রোমান্স অফ মুহাম্মদ' (১২৫৮ খ্রি.)।
ফেইথ ফাইটার

ফেইথ ফাইটার হল একটি ফ্ল্যাশ ফাইটিং গেম যা ইতালীয় ওয়েবসাইট মল্লেইন্ডাস্ট্রিয়া দ্বারা তৈরি করা হয়েছে। এই গেমে খেলোয়াড়রা গৌতম বুদ্ধ, যীশু বা মুহাম্মদ-এর মতো ধর্মীয় ব্যক্তিত্ব হিসাবে লড়াই করে। সবগুলো খেলার যোগ্য চরিত্রদের পরাজিত করার পর তাদের জিনুর বিরুদ্ধে লড়াই করতে হয়।
২০০৯ সালের এপ্রিলের শেষের দিকে ইসলামিক কনফারেন্সের সংগঠনের ইসলামোফোবিয়া অবজারভেটরির প্রতিবাদের প্রতিক্রিয়ায় গেমটি সাময়িকভাবে এর হোস্টিং ওয়েবসাইট থেকে প্রত্যাহার করা হয়েছিল। এর প্রতিক্রিয়ায়, গেমের নির্মাতারা মুহাম্মদের মুখ সেন্সর করা অবস্থায় গেমটির একটি সিক্যুয়াল পোস্ট করেছেন। এই সংস্করণে খেলোয়াড়কে অবশ্যই প্রত্যেকটি ধর্মীয় চরিত্রকে ক্লিক করে "ভালবাসা" প্রদান করতে হবে। এই পদক্ষেপ ছাড়া চরিত্রগুলি ধীরে ধীরে ম্লান হয়ে যায়। মূল গেমটি পরে প্রস্তুতকারকের ওয়েবসাইটে পুনরায় পোস্ট করা হয়েছে।
ব্রাজিলে, সাও পাওলো রাজ্যের ব্যারেটোসের একটি মসজিদের পৃষ্ঠপোষকতায় একটি বিচারিক রায়ের পরে ইউনিভার্সো অনলাইনকে তার সার্ভার থেকে গেমটি সরিয়ে নিতে বাধ্য করা হয়েছিল।
মিশেল দু প্রিজ

মিশেল দু প্রিজ (জন্ম ৩ জানুয়ারি ১৯৯৬) একজন নামিবীয় ক্রিকেটার। তিনি ২০১৫ আইসিসি বিশ্ব টুয়েন্টি২০ বাছাইপর্ব টুর্নামেন্টের জন্য নামিবিয়ার স্কোয়াডের অংশ হিসেবে নির্বাচিত, ঝিভাগো গ্রোয়েনেওয়াল্ড এর বদলি হিসেবে।
আগস্ট ২০১৮ সালে, তিনি নামিবিয়ার স্কোয়াডে অন্তর্ভুক্ত হন আফ্রিকা টি-টোয়েন্টি কাপের জন্য। এই টুর্নামেন্টে তিনি চার ম্যাচে ১৬৪ রান সংগ্রহ করে নামিবিয়ার পক্ষে সর্বোচ্চ রান-সংগ্রাহক হন।
অক্টোবর ২০১৮-এ, বতসোয়ানায় অনুষ্ঠিত ২০১৮-১৯ আইসিসি ওয়ার্ল্ড টুয়েন্টি২০ আফ্রিকা বাছাইপর্বে দক্ষিণ সাব রিজিওন গ্রুপে তিনি নামিবিয়ার স্কোয়াডে স্থান পান। এরপর জুন ২০১৯-এ, ২০১৯-২০ আন্তর্জাতিক মরসুমের আগে তিনি ক্রিকেট নামিবিয়ার এলিট পুরুষ স্কোয়াডে নির্বাচিত ২৫ জন ক্রিকেটারের মধ্যে একজন হিসেবে মনোনীত হন।
২০২১ সালের মার্চ মাসে, উগান্ডার বিপক্ষে টি-টোয়েন্টি সিরিজের জন্য নামিবিয়ার টি-টোয়েন্টি আন্তর্জাতিক (T20I) স্কোয়াডে তার নাম অন্তর্ভুক্ত করা হয়। ৩ এপ্রিল ২০২১-এ উগান্ডার বিপক্ষে তার টি-টোয়েন্টি অভিষেক ঘটে।
২০২১ সালের সেপ্টেম্বরে, ডু প্রিজকে ২০২১ আইসিসি পুরুষদের টি-টোয়েন্টি বিশ্বকাপের জন্য নামিবিয়ার স্কোয়াডে রাখা হয়। নভেম্বরে তাকে নামিবিয়া ত্রি-দেশীয় সিরিজের জন্য নামিবিয়ার একদিনের আন্তর্জাতিক (ODI) স্কোয়াডে অন্তর্ভুক্ত করা হয়, এবং ২৬ নভেম্বর ২০২১-এ ওমানের বিপক্ষে তার ওডিআই অভিষেক হয়।
ক্যাপ্টেন স্টর্মফিল্ড্স ভিজিট টু হ্যাভেন

"Extract from Captain Stormfield's Visit to Heaven" হলো মার্ক টোয়েনের লেখা একটি ছোটগল্প। এটি ১৯০৭ সালের ডিসেম্বর ও ১৯০৮ সালের জানুয়ারি মাসে প্রথম হার্পারস ম্যাগাজিনে ছাপা হয়েছিল, পরে ১৯০৯ সালে কিছু সংশোধনীসহ বই হিসেবে প্রকাশিত হয়। মার্ক টোয়েনের জীবদ্দশায় প্রকাশিত এই গল্পটিই ছিলো তার শেষ কর্ম।
ক্যাপ্টেন এলিয়াস স্টর্মফিল্ডের কয়েক দশক ব্যাপী মহাজাগতিক ভ্রমণ এবং স্বর্গে তার অবস্থানের গল্প এটি। একটি ধূমকেতুর সাথে দৌড়ে ভুল জায়গায় চলে যাওয়ার পর, তার স্বল্পস্থায়ী আগ্রহ গান গাওয়া এবং বীণা বাজানোর প্রতি জাগ্রত হয় (স্বর্গ সম্পর্কে তার পূর্ব ধারণার কারণে )। একইসাথে তিনি স্বর্গের সেলিব্রিটিদের প্রতি আত্মাদের সাধারণ আকর্ষণের চিত্র তুলে ধরেন। এদের মধ্যে রয়েছেন আদম, মূসা এবং ইলিয়াস, যারা টোয়েইনের মতে স্বর্গের বেশিরভাগ মানুষের কাছে পৃথিবীর জীবিত সেলিব্রিটিদের মতোই দূরবর্তী হয়ে ওঠে। টোয়েইন এই গল্পটি ব্যবহার করেছেন স্বর্গের সাধারণ ধারণা হাস্যকর এটা দেখানোর জন্য। তিনি তার বিশেষ অতিশয়োক্তি ব্যবহার দক্ষতার সাথে এমন বিশ্বাসের অসঙ্গতিগুলি তুলে ধরেন।
গল্পের বেশিরভাগ বর্ণনা এসেছে স্যান্ডি ম্যাকউইলিয়ামস নামের এক চরিত্রের কাছ থেকে, যিনি একজন ক্র্যানবেরি চাষী এবং স্বর্গের রীতিনীতি সম্পর্কে বেশ অভিজ্ঞ। নবাগত স্টর্মফিল্ড, যিনি একজন মহাকাশযাত্রী, তাকে স্যান্ডি কথোপকথনের মাধ্যমে প্রশ্নোত্তর আকারে বিবরণটি দেন। তিনি যে স্বর্গের বর্ণনা করেন তা প্রচলিত খ্রিস্টান স্বর্গের মতোই, তবে পৃথিবীর সমস্ত স্থানের একটি বৃহত্তর সংস্করণ রয়েছে, পাশাপাশি মহাবিশ্বের সর্বত্রই স্বর্গে রূপ পেয়েছে (যার সামান্য উল্লেখ, বিজ্ঞান কল্পকাহিনীর শেষ উপাদান হিসেবে এখানে আছে)। সমস্ত বুদ্ধিমান জীবন-রূপ স্বর্গে ভ্রমণ করে, প্রায়ই আন্তঃগ্রহ বা আন্তঃনাক্ষত্রিক মহাকাশের মধ্য দিয়ে, এবং একটি নির্দিষ্ট গেটে (যার কোন সংখ্যা নেই) অবতরণ করে। সেই গেটগুলো নির্ধারিত ঐ গ্রহের মানুষদের জন্য সংরক্ষিত। প্রতিটি নবাগতকে অবশ্যই গেটরক্ষককে তার নাম এবং উৎপত্তিস্থল জানাতে হবে, যিনি পরে তাকে স্বর্গে পাঠিয়ে দেন। একবার ভিতরে গেলে, সেই সত্তা অনন্তকাল তাঁর মনের মতো জীবনযাপন করে, সাধারণত তার প্রকৃত (কখনও কখনও অনাবিষ্কৃত) প্রতিভা অনুযায়ী। এক চরিত্রের মতে, একজন মুচি  যার "কবির আত্মা আছে, তার এখানে জুতা বানাতে হবে না," এটা বোঝায় যে সে এর পরিবর্তে কবিতার দিকে ঝুঁকবে এবং তাতে পরিপূর্ণতা অর্জন করবে। বিশেষ অনুষ্ঠানে ইতিহাসের সর্বশ্রেষ্ঠ ব্যক্তিদের একটি শোভাযাত্রা গঠিত হয়; এই বিশেষ অনুষ্ঠানে বুদ্ধ, উইলিয়াম শেক্সপিয়ার, হোমার, মুহাম্মদ, ড্যানিয়েল, ইজেকিয়েল, এবং জেরেমিয়াহ সহ আরও বেশ কয়েকজন অন্যথায় অজানা ব্যক্তিদের দেখা যায়। এদের প্রতিভা পৃথিবীর কেন্দ্রীয় ব্যক্তিত্বদের চেয়ে অনেক বেশি ছিল, কিন্তু যারা কখনও পৃথিবীতে বিখ্যাত ছিলেন না।
স্টর্মফিল্ড স্বর্গের মধ্য দিয়ে এগিয়ে যাওয়ার সাথে সাথে তিনি জানতে পারেন যে দেবদূতদের ডানাযুক্ত, সাদা পোশাক পরিহিত, হালো, বীণা এবং তাল পাতা ধারণকারী চিরায়ত চিত্রটি মানুষের উপকারের জন্য তৈরি একটি মাত্র বিভ্রম। মানুষেরা ভুল করে "রূপক ভাষা" কে সঠিক বর্ণনা ভেবে নেয়। তিনি আরো জানতে পারেন যে  স্বর্গের সকল বাসিন্দারা তাদের বয়স বেছে নেয়, এবং তাদের জীবনের সেই সময়টিকেই অমর করে রাখে যে সময়ে তারা সবচেয়ে বেশী  সন্তুষ্ট ছিলেন। স্বর্গবাসীরা কোন নিষেধাজ্ঞার শিকার না হলে, তাদের মনের যেকোনো আকাঙ্ক্ষা পূরণ হয়। এছাড়া তিনি জানতে পারেন স্বর্গে ভূ-স্বর্গের মতো প্রতিটি অঞ্চলে পৃথিবীর সমস্ত মানুষ অন্তর্ভুক্ত রয়েছে যারা কখনও সেখানে বাস করেছে, ইত্যাদি।
ফালনামা

ফার্সি শব্দ ফালনামা (ফার্সি: فالنامه) দুই ধরণের গ্রন্থভিত্তিক ভবিষ্যদ্বাণীকে (Book-based fortune-telling) নির্দেশ করে, যা ঐতিহাসিকভাবে ইরান, তুরস্ক এবং ভারতে প্রচলিত ছিল। কোরআনের শেষাংশে নির্দিষ্ট অংশকে ভবিষ্যৎ বলা হতো যা ফালনামা গঠন করতো। ষোড়শ শতাব্দীতে, ভিন্ন পদ্ধতির ফালনামা পাণ্ডুলিপি চালু হয়; ব্যক্তিগণ শুদ্ধিকরণের আচার পালন করে বইয়ের যেকোনো পৃষ্ঠা খুলে রাখতেন এবং তার সঙ্গে থাকা চিত্রকর্ম ও পাঠ্যাংশের আলোকে নিজের ভাগ্য ব্যাখ্যা করতেন।
মাত্র কয়েকটি চিত্রিত ফালনামা বর্তমানে বিদ্যমান। এগুলো ধনী পৃষ্ঠপোষকদের জন্য তৈরি করা হত এবং সেই সময়ের অন্যান্য বইয়ের তুলনায় এগুলো আকারে অস্বাভাবিকভাবে বড় ছিল। এসব চিত্রকর্মে স্পষ্ট, সুন্দরভাবে অঙ্কিত ঐতিহাসিক ও পৌরাণিক ব্যক্তিত্বের পাশাপাশি আব্রাহামীয় ধর্মের সাথে সম্পর্কিত ঘটনা ও বিভিন্ন চরিত্র চিত্রিত হয়েছে।
মুহাম্মাদ: দ্য &quot;ব্যান্ড&quot; ইমেজেস

'মুহাম্মদ: "নিষিদ্ধ" চিত্রাবলী' হলো ২০০৯ সালে প্রকাশিত একটি বই। ইয়েল ইউনিভার্সিটি প্রেস কর্তৃক জাইটে ক্লাউসেনের 'দ্যা কার্টুনস দ্যাট শুক দ্যা ওয়ার্ল্ড' বইটি থেকে মুহাম্মদ (সা.)-এর সকল চিত্র অপসারণের জবাবে বইটি প্রকাশ করা হয়। এই বইটি জাইল্যান্ডস-পোস্টেন মুহাম্মদ কার্টুন বিতর্ক নিয়ে আলোচনা করে। ২০০৯ সালের আগস্টে, ইয়েল ইউনিভার্সিটি প্রেসের পরিচালক জন ডোনাটিচ ঘোষণা করেন যে, ক্লাউসেনের বই থেকে মুহাম্মদের সমস্ত চিত্র বাদ দেওয়া হবে। বেনামী বিশেষজ্ঞদের একটি প্যানেল উদ্ধৃত করা হয়, যারা দাবি করেছিলেন যে চিত্রগুলির প্রকাশনা "হিংসা উস্কে দেওয়ার গুরুতর ঝুঁকি তৈরি করে।"
ভোল্টেয়ার প্রেস নামক একটি প্রকাশনা সংস্থা কর্তৃক ২০০৯ সালের নভেম্বরে বইটি প্রকাশিত হয়। ডিউক ইউনিভার্সিটির অধ্যাপক গ্যারি হাল এই প্রকাশনীটি এই উদ্দেশ্যেই প্রতিষ্ঠা করেছিলেন। 'মুহাম্মদ: "নিষিদ্ধ" চিত্রাবলী' বইটি ৩১টি চিত্র পুনরুৎপাদন করে, যার মধ্যে নিউ ইয়র্ক টাইমসের নিবন্ধে ইয়েল কর্তৃক অপসারিত হিসাবে উল্লিখিত সমস্ত চিত্র রয়েছে। হালের মতে, নতুন প্রকাশনাটি একটি "ছবির বই" - অথবা ক্লাউসেনের বইটির সংশোধিত সংস্করণ।
ডিউক ইউনিভার্সিটির জনসংযোগ ও সরকারি সম্পর্ক বিষয়ক ভাইস প্রেসিডেন্ট মাইকেল শোনফেল্ড বলেছেন যে, ডিউক বিশ্ববিদ্যালয় তার অধ্যাপকদের একাডেমিক স্বাধীনতাকে সমর্থন করে, তবে বইটি ডিউকের সাথে সংযুক্ত নয়। "আমাদের অনুষদের ব্যক্তি এবং পণ্ডিত হিসাবে গুরুত্বপূর্ণ বিষয়গুলিতে মত প্রকাশ ও বিতর্ক করার অধিকার এবং দায়িত্ব উভয়ই রয়েছে।"
দ্য জুয়েল অব মাদিনা

শেরি জোন্সের ঐতিহাসিক উপন্যাস 'দ্য জুয়েল অফ মদিনা' হযরত মুহাম্মদ (সা.)-এর অন্যতম স্ত্রী আয়েশার (রা.) জীবনী তুলে ধরে। উপন্যাসে ছয় বছর বয়সে যখন তাঁর সাথে মুহাম্মদ (সা.)-এর বিবাহের চুক্তি হয়, সেই সময় থেকে শুরু করে তাঁর মৃত্যু পর্যন্ত সময়ের কাহিনী বিবৃত হয়েছে।
যদিও ২০০৮ সালে উপন্যাসটি প্রকাশের কথা ছিল, সম্ভাব্য উত্তেজক বিষয়বস্তু নিয়ে উদ্বেগের কারণে র‍্যান্ডম হাউস প্রকাশনা সংস্থা বইটির প্রকাশ বাতিল করে দেয়। পরবর্তীতে, দেশীয় এবং আন্তর্জাতিক প্রকাশনা সংস্থাগুলি এর স্বত্ব কিনে নেয়।
দ্য কুয়েস্ট ফর দ্য হিস্টোরিকাল মুহাম্মাদ

ইবনে ওয়ারাকের (ইসলামের সমালোচক একজন বেনামী লেখকের ছদ্মনাম) সম্পাদিত "দ্য কোয়েস্ট ফর দ্য হিস্টোরিক্যাল মুহাম্মদ" (২০০০) হলো ১৫টি গবেষণার সংকলন যেখানে ইসলাম ও কুরআনের উৎপত্তি পরীক্ষা করা হয়। অবদানকারীরা যুক্তি দেন যে, ইসলামের ইতিহাস এবং কুরআনের উৎস সম্পর্কে প্রচলিত ইসলামী বিবরণগুলি কাল্পনিক এবং ধর্মীয় আরব পরিচয় গড়ে তোলার লক্ষ্যে ঐতিহাসিক পরিমার্জনের (historical revisionism) উপর ভিত্তি করে রচিত।
এই অনুচ্ছেদটি ইবনে ওয়ারাক কর্তৃক সম্পাদিত "দ্য কোয়েস্ট ফর দ্য হিস্টোরিক্যাল মুহাম্মদ" গ্রন্থটির কঠোর সমালোচনা উপস্থাপন করে। নিম্নলিখিত প্রধান সমালোचनाগুলো তুলে ধরা হয়েছে:
পক্ষপাতমূলক নির্বাচন: ফ্রেড ডোনার যুক্তি দেন যে ওয়ারাক ইসলাম-বিরোধী বক্তব্যকে এগিয়ে নিতে সংশোধনবাদী মতামতকে বেশি প্রাধান্য দিয়েছেন।
সম্পাদনার ত্রুটি: আলফন্স টিপেন বইয়ের ভূমিকাগুলিকে একপেশে এবং বিতর্কিত বলে সমালোচনা করেন।
আদর্শগত পক্ষপাতিত্ব: আসমা আফসারুদ্দিন বইটিকে "পক্ষপাতমূলক" হিসেবে বর্ণনা করেন এবং উল্লেখ করেন যে ওয়ারাকের একটি পরিষ্কার মতাদর্শগত লক্ষ্য রয়েছে।
সার্বিক নেতিবাচকতা: আসাদ আবুখলিল উল্লেখ করেন যে ওয়ারাক বহু আগেই বাতিল হয়ে যাওয়া প্রাচ্যবিদদের পুরানো রচনাগুলিকে পুনরুজ্জীবিত করেছেন।
প্রথম অনুচ্ছেদ:
ইবনে ওয়ারাকের সম্পাদিত বই "দ্য কোয়েস্ট ফর দ্য হিস্টোরিক্যাল মুহাম্মাদ" বইটির সমালোচকরা এটাকে "প্রতারণার স্মারক" হিসেবে আখ্যা দিয়েছেন। আমেরিকান পণ্ডিত ফ্রেড ডোনার বইটির প্রবন্ধ নির্বাচন প্রক্রিয়ার সমালোচনা করেছেন। তিনি অভিযোগ করেছেন যে, ওয়ারাক ইসলাম-বিরোধী বক্তব্য প্রচারের জন্য সংশোধনবাদী তত্ত্বগুলির ওপর মাত্রাতিরিক্ত জোর প্রদান করেছেন।
দ্বিতীয় অনুচ্ছেদ:
ফুরম্যান বিশ্ববিদ্যালয়ের ধর্মতত্ত্বের অধ্যাপক আলফন্স টিপেন  বইটির সম্পাদনা প্রক্রিয়ার সমালোচনা করেছেন। তিনি বইয়ের দুটি ভূমিকাকে একপাক্ষিক এবং বিতর্কিত বলে আখ্যা দিয়েছেন; যেখানে ইসলামের নবী মুহাম্মাদের জীবনী সম্পর্কিত গবেষণার একটি পক্ষপাতমূলক সারসংক্ষেপ তুলে ধরা হয়েছে।
তৃতীয় অনুচ্ছেদ:
আসমা আফসারুদ্দিন এই বইটিকে একটি "পক্ষপাতপূর্ণ রচনা" বলে বর্ণনা করেছেন। তিনি যোগ করেন যে, বইয়ের "নিম্নমানের সম্পাদনা, অযত্নশীল ধ্বনিলিপি, এবং লেখকদের ওপর (বিশেষ করে ওয়াটের ওপর) ব্যক্তিগত আক্রমণ... পাঠকের হতাশা আরো বাড়িয়ে তোলে"। তিনি আরো যুক্তি দেন যে "ইবনে ওয়ারাক কোনো বিতর্কে আগ্রহী নন; তিনি ইসলামের পণ্ডিতদের মধ্যে তার নিজস্ব দৃষ্টিভঙ্গির কাছে পুরোপুরি আত্মসমর্পণ আশা করেন"। তিনি এই বইটি সম্পর্কে বলেন যে এটি "অহেতুক বিতর্কের পরিবেশ তৈরি করে এবং সৎ গবেষণামূলক আলোচনার প্রচেষ্টাকে বাধা দেয়"।
চতুর্থ অনুচ্ছেদ:
আসাদ আবুখলিল বইটির সমালোচনায় বলেন, ইবনে ওয়ারাক দীর্ঘকাল ধরে বাতিল হয়ে যাওয়া প্রাচ্যবিদদের পুরানো লেখাগুলিকে ঝেড়েপুছে উঠিয়ে এনেছেন। তিনি মন্তব্য করেন, "একজন প্রাচ্যবিদ যত কঠোর এবং পক্ষপাতদুষ্ট, ওয়ারাকের কাছে তিনি ততই পছন্দের।"
দ্য ট্রুথ অ্যাবাউট মুহাম্মাদ

"সত্য মুহাম্মদ সম্পর্কে: বিশ্বের সবচেয়ে অসহিষ্ণু ধর্মের প্রতিষ্ঠাতা" ইসলাম-বিরোধী লেখক রবার্ট স্পেন্সারের লেখা ইসলামের নবী মুহাম্মদের জীবনী। বইটিতে মুহাম্মদের জীবনকে নেতিবাচক দৃষ্টিভঙ্গিতে দেখা হয়েছে; প্রাথমিক জীবনীকারদের বর্ণনা, কুরআন ও হাদিসের বিষয়বস্তু বিশ্লেষণ করা হয়েছে। পাশাপাশি, এই তথ্যসূত্রগুলোর ঐতিহাসিক সত্যতা নিয়েও প্রশ্ন তোলা হয়েছে।
রেগনারি পাবলিশিং কর্তৃক ২০০৬ সালে বইটি প্রকাশিত হয় এবং কিছু সময়ের জন্য নিউ ইয়র্ক টাইমস বেস্টসেলার তালিকায় স্থান পায়। বইটি ব্যাপক সমালোচনার মুখে পড়ে। স্পেন্সারের পক্ষপাতদুষ্ট তথ্য নির্বাচন, নিজস্ব ব্যাখ্যা এবং ঐতিহাসিক প্রেক্ষাপট বিকৃতির জন্য তাকে নিন্দা করা হয়। বেশিরভাগ ইতিবাচক সমালোচনা এসেছে খ্রিস্টান ও রক্ষণশীল প্রকাশনা থেকে। ২০০৬ সালের "সেরা ১০ রক্ষণশীল বই"-এর তালিকায় বইটি স্থান পায়।
মুহাম্মাদ: লিগ্যাসি অফ আ প্রফেট

"মুহাম্মাদ: লিগ্যাসি অফ আ প্রফেট " হলো ২০০২ সালে নির্মিত একটি পিবিএস তথ্যচিত্র। এটি নবী মুহাম্মদ (সা.)-এর জীবনী নিয়ে তৈরি, যা ঐতিহাসিক তথ্য এবং মার্কিন যুক্তরাষ্ট্রে বসবাসরত মুসলমানদের অভিজ্ঞতার ওপর ভিত্তি করে নির্মাণ করা হয়েছে। মুসলমানরা নবী মুহাম্মদকে আল্লাহর রাসূল বলে বিশ্বাস করেন। এই তথ্যচিত্রটির প্রযোজক ছিলেন অ্যালেক্স ক্রোনমার এবং মাইকেল উলফ। প্রতিষ্ঠান: ইউনিটি প্রোডাকশন্স ফাউন্ডেশন এবং কিকিম মিডিয়া।
এই তথ্যচিত্রে আরব মরুভূমি ও প্রাচীন মধ্যপ্রাচ্যের তাৎপর্যপূর্ণ স্থানগুলো দেখানো হয় মুহাম্মদ (সা.)-এর জীবনকাহিনী তুলে ধরতে। এছাড়াও আমেরিকার প্রায় ৭০ লক্ষ মুসলিমের জীবনে ইসলামের প্রভাব এই তথ্যচিত্রের আরেকটি প্রধান বিষয়। ইসলামিক পণ্ডিতরা এতে ঐতিহাসিক প্রেক্ষাপট ও সমালোচনামূলক দৃষ্টিভঙ্গি তুলে ধরেন।
ইসলাম: হোয়াট দ্য ওয়েস্ট নীডস টু নো

ইসলাম: পাশ্চাত্যের যা জানা উচিত (Islam: What the West Needs to Know) ২০০৬ সালের একটি প্রোপাগান্ডা চলচ্চিত্র যা কুইক্সোটিক মিডিয়া দ্বারা নির্মিত। এতে ধর্মীয় গ্রন্থ থেকে উদ্ধৃতি ব্যবহার করা হয় এবং রবার্ট স্পেনসার, সার্জ ট্রিফকোভিচ, ব্যাট ইওর, আবদুল্লাহ আল-আরবি এবং ওয়ালিদ শোয়েবাতের মন্তব্য রাখা হয়েছে। ছবিটির প্রিমিয়ার হয় ২০০৬ সালের ১৫ই জানুয়ারী হলিউডের আমেরিকান ফিল্ম রেনেসাঁ উৎসবে, এবং পরে শিকাগো, ওয়াশিংটন ডিসি ও আটলান্টায় সীমিত পরিসরে মুক্তি পায়।
যদিও কিছু সমালোচক চলচ্চিত্রটি ইতিবাচকভাবে গ্রহণ করেছেন, অন্যরা এটিকে ইসলাম বিরোধী হিসাবে ভুল, সরলীকৃত, পক্ষপাতমূলক এবং প্রচারমূলক হিসেবে সমালোচনা করেছেন। শিকাগো ট্রিবিউনের সমালোচক মাইকেল ফিলিপস এটাকে "একটি মারাত্মক নিস্তেজ ইসলাম-বিরোধী প্রোপাগান্ডা" হিসেবে বর্ণনা করেছেন। ওয়াশিংটন সিটি পেপারের সমালোচক লুইস বায়ার্ড যুক্তি দেন যে, "যদি পরিচালকরা ডেভিস এবং ডেলির সামান্য কল্পনাশক্তি থাকত, তাহলে তারা দেখতে পেতেন যে তারা যে শয়তানকে তাড়া করছে তা ইসলাম নয়, মৌলবাদ, যা অনেক রূপ ধারণ করে।"  চলচ্চিত্রটিকে জিহাদ-বিরোধী আন্দোলনের প্রেক্ষাপটে একটি "মুসলিম বিরোধী তথ্যচিত্র" হিসাবে বর্ণনা করা হয়েছে।
সুপার বেস্ট ফ্রেন্ডস

"সুপার বেস্ট ফ্রেন্ডস" হলো আমেরিকান অ্যানিমেটেড টেলিভিশন সিরিজ সাউথ পার্কের পঞ্চম সিজনের তৃতীয় পর্ব এবং সিরিজটির সামগ্রিকভাবে ৬৮তম পর্ব। প্রযোজনার ক্রম অনুসারে, এটি তৃতীয় পর্বের পরিবর্তে সিজন ৫ এর চতুর্থ পর্ব। এটি ২০০১ সালের ৪ঠা জুলাই যুক্তরাষ্ট্রের কমেডি সেন্ট্রালে প্রথম প্রচারিত হয়েছিল। পর্বটিতে, স্ট্যান, কাইল, কার্টম্যান এবং কেনি তাদের শহর সাউথ পার্কে জাদুকর ডেভিড ব্লেইনকে দেখতে পায় এবং তার ধর্মগোষ্ঠী, ব্লেইন্টলজিস্টদের সাথে যোগ দেওয়ার সিদ্ধান্ত নেয়। স্ট্যান দ্রুত বুঝতে পারে যে ব্লেইন্টলজিস্টরা সবাই যেমন ভাবে তেমন ভালো নয় এবং সে অন্য ছেলেদের বোঝানোর চেষ্টা করে যে তাদের ব্রেইনওয়াশ করা হয়েছে। যীশুর সাথে এক হয়ে, স্ট্যান ব্লেইনকে ধ্বংস করার জন্য এবং তার চালু করা আত্মহত্যার চুক্তিকে ব্যর্থ করার জন্য সুপার ফ্রেন্ডসের একটি প্যারোডি, সুপার বেস্ট ফ্রেন্ডসকে ডেকে পাঠায়।
পর্বটি সিরিজের সহ-নির্মাতা ট্রে পার্কার দ্বারা লিখিত হয়েছিল এবং যুক্তরাষ্ট্রে টিভি-এমএ রেট করা হয়েছে। এতে মুহাম্মদ সহ বেশ কয়েকটি ধর্মীয় ব্যক্তিত্বকে চিত্রিত করা হয়েছে, যার মূল প্রচারের সময় তেমন বিতর্কের সৃষ্টি হয়নি। ২০১০ সালে প্রচারিত "২০১" পর্বে মুহাম্মদের চিত্রায়নের কারণে ইসলামপন্থীদের মৃত্যুর হুমকির পর, সাউথ পার্ক স্টুডিওগুলির ওয়েবসাইটে আর "সুপার বেস্ট ফ্রেন্ডস" স্ট্রিম করা হয় না, বা অনলাইন স্টোর থেকে স্ট্রিমিং বা কেনার জন্যও উপলব্ধ নয়। সাউথ পার্ক স্টুডিওতে পর্বটি একটি নোটিশ দিয়ে প্রতিস্থাপিত হয়েছে: "দুঃখিত সাউথ পার্ক স্টুডিও 'সুপার বেস্ট ফ্রেন্ডস' স্ট্রিম করতে পারে না।" এই পর্বটি আগে সিন্ডিকেশনেও দেখানো হয়েছিল, কিন্তু হুমকির পর স্থায়ীভাবে সরিয়ে দেওয়া হয়েছে। [উদ্ধৃতি প্রয়োজন] সিজন ১৪ এর "২০০", "২০১" পাশাপাশি সিজন ১০ এর "কার্টুন ওয়ার্স পার্ট ১" এবং "কার্টুন ওয়ার্স পার্ট ২" এর সাথে এটিও পাঁচটি পর্বের মধ্যে একটি, যেগুলো ম্যাক্স এবং প্যারামাউন্ট+ এগুলিতে উপলব্ধ নয়।
কার্টুন ওয়ার্স খণ্ড ১

"কার্টুন ওয়ার্স অংশ ১" হল মার্কিন অ্যানিমেটেড টেলিভিশন সিরিজ সাউথ পার্কের দশম সিজনের তৃতীয় পর্ব। সিরিজটির সামগ্রিকভাবে ১৪২তম পর্ব, এটি প্রথম ২০০৬ সালের ৫ এপ্রিল যুক্তরাষ্ট্রে কমেডি সেন্ট্রালে প্রচারিত হয়েছিল। এটি একটি দুই-পর্বের গল্পের প্রথম অংশ, যা সমাপ্ত হয়েছে "কার্টুন ওয়ার্স অংশ-২" এর সাথে। এই পর্বে, ঘোষণা করা হয় যে একটি ফ্যামিলি গাই পর্ব ইসলামিক নবী মুহাম্মদকে চরিত্রে রেখে সম্প্রচারিত হবে, যার ফলে সমগ্র যুক্তরাষ্ট্র তাদের জীবনের জন্য আতঙ্কগ্রস্ত হবে। কার্টম্যান স্পষ্টতই বিশ্বাস করে যে পর্বটি মুসলমানদের জন্য আক্রমণাত্মক এবং তাই পর্বটি বাতিল করানোর চেষ্টা করতে সে হলিউডে যাওয়ার সিদ্ধান্ত নেয়।
পর্বটি সিরিজের সহ-নির্মাতা ট্রে পার্কার দ্বারা লিখিত হয়েছিল। পার্কার এবং সহ-সিরিজ নির্মাতা ম্যাট স্টোন মূলত এই পর্বটিকে দশম সিজনের প্রথম হিসেবে প্রচারের পরিকল্পনা করেছিলেন, কিন্তু  মুহাম্মদের চিত্রায়নের বিষয়ে কমেডি সেন্ট্রালের সাথে মতবিরোধ তাদেরকে এটিকে সিজনের শেষের দিকে স্থগিত করতে বাধ্য করেছিল। একবার পর্বটির প্রযোজনা শুরু হওয়ার পরেও, বিতর্কটি এখনও সমাধান হয়নি, তাই এটি সিদ্ধান্ত নেওয়া হয়েছিল যে গল্পটি দুটি পৃথক পর্বে বিভক্ত করা হবে যাতে উভয় পক্ষের মধ্যে আরও আলোচনার সুযোগ তৈরী হয়। চৌদ্দতম সিজনের "২০০" এবং "২০১" পর্বেও একই ধরনের গল্প ব্যবহার করা হয়েছিল।
২০২০ সালে যখন এই সিরিজটি এইচবিও ম্যাক্সে স্থানান্তরিত হয়, তখন ঘোষণা করা হয়েছিল যে "কার্টুন ওয়ার্স পার্ট ১" এবং "কার্টুন ওয়ার্স পার্ট-২" পাঁচটি পর্বের মধ্যে অন্তর্ভুক্ত হবে না। একইসাথে এই তালিকায় রয়েছে "সুপার বেস্ট ফ্রেন্ডস", "২০০" এবং "২০১" যেগুলোর সবকটিতে মুহাম্মদকে চরিত্র হিসেবে দেখানো হয়েছে। একই কারণে এটিকে প্যারামাউন্ট+ থেকেও বাদ দেওয়া হয়েছে।
কার্টুন ওয়ার্স খণ্ড ২

"কার্টুন ওয়ার্স পার্ট II" হলো আমেরিকান এনিমেটেড টেলিভিশন সিরিজ সাউথ পার্কের দশম সিজনের চতুর্থ পর্ব। সিরিজটির সামগ্রিকভাবে ১৪৩তম পর্ব এটি, এবং ২০০৬ সালের ১২ই এপ্রিল প্রথম যুক্তরাষ্ট্রের কমেডি সেন্ট্রালে সম্প্রচারিত হয়। "কার্টুন ওয়ার্স পার্ট I"-এর ধারাবাহিকতায়, দুই পর্বের এই কাহিনীবৃত্ত কার্টম্যানের চেষ্টাকে ঘিরে আবর্তিত হয়। সে চায় টেলিভিশন সিরিজ ফ্যামিলি গাইকে বাতিল করাতে, যেখানে মুসলিমদের ধর্মীয় বিশ্বাসকে অবমাননা করে ইসলামের নবী মুহাম্মদকে উপস্থাপনের পরিকল্পনা ছিল। অন্যদিকে কাইল এই পর্বটি প্রচার করার জন্য ফক্স নেটওয়ার্কের (ফ্যামিলি গাইয়ের সম্প্রচারক)  প্রেসিডেন্টের কাছে আবেদন জানায়। তার মতে এটি বাকস্বাধীনতার চর্চা।
এই পর্বগুলি জিল্যান্ডস-পোস্টেন মুহাম্মদ কার্টুন বিতর্ক থেকে অনুপ্রাণিত হয়েছিল। ২০০৫ সালের সেপ্টেম্বরে একটি ড্যানিশ সংবাদপত্রে মুহাম্মদকে চিত্রিত করা কার্টুনগুলি ছাপার পর থেকে এই ঘটনা বিশ্বব্যাপী বিক্ষোভের জন্ম দেয় এবং কিছু ক্ষেত্রে সহিংস বিক্ষোভ ও দাঙ্গায় রূপ নেয়। এছাড়াও সাউথ পার্কের নির্মাতা ট্রে পার্কার এবং ম্যাট স্টোন-এর ফ্যামিলি গাই সিরিজের প্রতি সাধারণ অপছন্দ থেকেও এই আইডিয়ার সৃষ্টি হয়েছিল। তাদের মতে ফ্যামিলি গাই কাহিনির চাইতে অপ্রাসঙ্গিক রসিকতায় বেশি মনোযোগী। এই পর্বের নির্মাণকালে, কমেডি সেন্ট্রাল এবং মূল কোম্পানি ভায়াকমের পক্ষ থেকে তারা বাধার সম্মুখীন হন। কর্তৃপক্ষের ধারণা ছিল মুহাম্মদকে চিত্রিত করা জনসাধারণের নিরাপত্তাকে বিঘ্নিত করবে। পার্কার এবং স্টোন যুক্তি দেখান যে, অতীতে অন্যান্য ধর্মকে ব্যঙ্গ করার কারণে নেটওয়ার্কটি ভন্ডামির পরিচয় দিচ্ছে, এবং একটি কাল্পনিক সহিংসতার আশঙ্কায় নতি স্বীকার করছে। নেটওয়ার্কের এই হস্তক্ষেপ তারা পর্বের কাহিনীতে সংযুক্ত করেন।
পরিশেষে কমেডি সেন্ট্রাল পর্বটি প্রচার করে, তবে যেই দৃশ্যে মুহাম্মদকে দেখানো হয়, সেখানে একটি কালো টাইটেল কার্ড ব্যবহার করে দৃশ্যটি সেন্সর করা হয়। পর্বটি সমালোচকদের কাছ থেকে ইতিবাচক প্রতিক্রিয়া পায়; পর্বের সেন্সরশিপ শিরোনাম আকর্ষণ করলেও, ফ্যামিলি গাইকে নিয়ে তীব্র সমালোচনার জন্য এটি বেশি মনোযোগ পায়। ২০২০ সালে যখন এই সিরিজটি এইচবিও ম্যাক্সে স্থানান্তরিত হয়, তখন ঘোষণা করা হয় যে  "Cartoon Wars Part I" এবং "Cartoon Wars Part II" হবে সেই পাঁচটি পর্বের দুটি যা সিরিজ থেকে বাদ দেয়া হবে। অন্যগুলো হলো "Super Best Friends", "200," এবং "201," যেই পর্বগুলির সবগুলোতে মুহাম্মদকে দেখানো হয়েছে। একই কারণে এই পর্বটি প্যারামাউন্ট+ এও অনুপস্থিত।
২০০ (সাউথ পার্ক)

"২০০" হলো মার্কিন অ্যানিমেটেড টেলিভিশন সিরিজ South Park এর চতুর্দশ সিজনের পঞ্চম পর্ব এবং সিরিজের সামগ্রিকভাবে ২০০ তম পর্ব, তাই এর এই নাম। এটি মূলত কমেডি সেন্ট্রালে যুক্তরাষ্ট্রে ১৪ এপ্রিল, ২০১০ সালে প্রচারিত হয়েছিল। এই পর্বে, টম ক্রুজ এবং অন্যান্য সেলিব্রিটিরা যাদেরকে অতীতে South Park এর বাসিন্দারা উপহাস করেছে, এই শহরটির বিরুদ্ধে একটি যৌথ মামলা দায়ের করার পরিকল্পনা করে। কিন্তু ক্রুজ এই মামলা প্রত্যাহারের প্রতিশ্রুতি দেন যদি শহরটি ইসলামী নবী মুহাম্মদকে তার সাথে সাক্ষাত করার জন্য নিয়ে আসতে পারে।
এই পর্বটি সিরিজের সহ-নির্মাতা ট্রে পার্কার দ্বারা লিখিত এবং পরিচালিত হয়েছিল। তাদের এই যুগান্তকারী পর্বটি উদযাপন করার জন্য, পার্কার এবং তার সহ-নির্মাতা ম্যাট স্টোন South Park এর অনেক পূর্ববর্তী গল্প এবং বিতর্কগুলিকে একত্রিত করে এই পর্ব নির্মাণ করেন। মুহাম্মদ-কেন্দ্রিক উপ-কাহিনীটি, সিজন ১০ এর পর্ব "কার্টুন ওয়ার্স"-এর মতনই, কমেডি সেন্ট্রালের অতীতে মুহাম্মদ এর চিত্র নেটওয়ার্কে প্রদর্শন না করার সিদ্ধান্তকে নির্দেশ করে। ২০০৫ এবং ২০০৭ সালে ইউরোপীয় সংবাদপত্রে মুহাম্মদ-এর বিতর্কিত কার্টুন প্রকাশিত হলে যে দাঙ্গা এবং হুমকি তৈরি হয়েছিল তার প্রতিক্রিয়া হিসেবে এই সিদ্ধান্ত নেওয়া হয়েছিল।
"২০০" পর্বে অনেক সেলিব্রিটি রয়েছে যাদেরকে পূর্ববর্তী পর্বগুলিতে উপহাস করা হয়েছিল, যাদের মধ্যে ছিলেন ক্রুজ, রব রেইনার, স্টিভেন স্পিলবার্গ, কানইয়ে ওয়েস্ট, প্যারিস হিলটন, জর্জ লুকাস, মেল গিবসন এবং বারবারা স্ট্রেইস্যান্ড। একটি অতিরিক্ত উপ-কাহিনী হিসেবে কার্টম্যান জানতে পারে যে সে তার বাবার আসল পরিচয় নাও জানতে পারে। সিজন ২-এর পর্ব "কার্টম্যান'স মম ইজ স্টিল আ ডার্টি স্লাট" এ দাবি করা হয় যে এরিক কার্টম্যানের মা লিয়েন হার্মাফ্রোডাইট (উভলিঙ্গধর) এবং তার বাবা, কিন্তু "২০০" পর্বের ঘটনা এবং এর পরবর্তী পর্বটি প্রকাশ করে যে এটি আসলে সত্য নয়।
"২০০" বেশিরভাগ ইতিবাচক সমালোচনা পেয়েছে। নিলসেন মিডিয়া রিসার্চের মতে, এই পর্বটি ৩.৩৩ মিলিয়ন দর্শক দেখেছিলেন, যা এটিকে রাতের সবচেয়ে বেশি দেখা কেবল টেলিভিশন অনুষ্ঠানে পরিণত করেছিল। "২০০" এবং পরবর্তী পর্ব "২০১" উভয়ই ২০১০ সালে অসাধারণ অ্যানিমেটেড প্রোগ্রামের জন্য প্রাইমটাইম এমি অ্যাওয়ার্ডের জন্য মনোনীত হয়েছিল। পর্বের মূল সম্প্রচারের তারিখের এক সপ্তাহের মধ্যে, র‌্যাডিক্যাল মুসলিম সংস্থা রেভোলিউশন মুসলিমের ওয়েবসাইট পার্কার এবং স্টোনকে সতর্ক করে একটি এন্ট্রি পোস্ট করেছিল যে এই পর্বটি প্রচার করার জন্য তাদেরকে হত্যা করা হতে পারে। বেশ কিছু সংবাদমাধ্যম এবং পর্যবেক্ষক এটিকে হুমকি হিসেবে ব্যাখ্যা করেছে। এর ফলে, কমেডি সেন্ট্রাল "২০১" এর বিভিন্ন অংশ কঠোরভাবে সেন্সর করে মুহাম্মদ এর উল্লেখ এবং পর্বের শেষের বক্তব্য মুছে ফেলে। এই পর্বটি যুক্তরাষ্ট্রে TV-MA L রেট করা হয়েছিল।
২০১ (সাউথ পার্ক)

"২০১" হলো সাউথ পার্কের চতুর্দশ সিজনের ষষ্ঠ পর্ব এবং এই সিরিজের সামগ্রিকভাবে ২০তম পর্ব। এটি মূলত যুক্তরাষ্ট্রে কমেডি সেন্ট্রাল চ্যানেলে ২০ এপ্রিল, ২০১০ সালে প্রচারিত হয়েছিল। এই পর্বটি পূর্ববর্তী পর্ব "২০০"-এর বেশ কয়েকটি গল্পের ধারাবাহিকতা বহন করে। পর্বটিতে, ক্ষুব্ধ সেলিব্রিটিদের একটি গ্রুপ সাউথ পার্কে মুহাম্মদকে তুলে ধরার দাবি জানায়। "২০১" পর্বে, ধর্মীয় ব্যক্তিত্বদের একটি সুপারহিরো-সদৃশ দল (দ্য সুপার বেস্ট ফ্রেন্ডস), সাউথ পার্ককে সেলেব্রিটিদের হাত থেকে এবং তাদের দৈত্যাকার মেচা-স্ট্রেইস্যান্ড থেকে রক্ষা করার জন্য একজোট হয়। একইসাথে, এরিক কার্টম্যান তার বাবার আসল পরিচয় সম্বন্ধে জানতে পারে।
পর্বটি সিরিজের সহ-নির্মাতা ট্রে পার্কার দ্বারা লিখিত এবং পরিচালিত। "২০০"-এর মতোই, এটি পূর্ববর্তী সাউথ পার্ক পর্বের বেশ কিছু পূর্ববর্তী গল্পের ধারা এবং বিতর্ককে নির্দেশ করে, বিশেষ করে কমেডি সেন্ট্রালের নেটওয়ার্কে মুহাম্মদকে চিত্রিত করতে অস্বীকৃতি। এর মূল কারণ ২০০৫ এবং ২০০৭ সালের বিতর্ক, যখন ইউরোপীয় সংবাদপত্রগুলিতে মুহাম্মদকে চিত্রিত করা কার্টুন প্রকাশিত হয় এবং এর ফলে দাঙ্গা ও হুমকির সৃষ্টি হয়। "২০১" প্রচারের আগে, আমূল মুসলিম সংগঠন রেভলিউশন মুসলিম তাদের ওয়েবসাইটে একটি সতর্কতা পোস্ট করে যে, মুহাম্মাদকে চিত্রিত করার জন্য পার্কার এবং স্টোনকে হত্যা করা হতে পারে। কমেডি সেন্ট্রাল পার্কার এবং স্টোনের এই পর্বের সংস্করণটি পরিবর্তন করে। তারা মুহাম্মদের সমস্ত উল্লেখ ব্লীপ করে দেয় - এতে গল্পটির শেষ দুই মিনিটের নৈতিক উপসংহারকে বিঘ্নিত করে। তবুও, "২০০" এবং "২০১" উভয়ই ২০১০ সালে শ্রেষ্ঠ অ্যানিমেটেড অনুষ্ঠানের জন্য প্রাইমটাইম এমি এ্যাওয়ার্ডের জন্য মনোনীত হয়েছিল।
এই সেন্সরশিপ কমেডি সেন্ট্রালের তীব্র সমালোচনার জন্ম দেয়। সমালোচকরা বলেন, নেটওয়ার্কের এই পদক্ষেপ আমূল গোষ্ঠীগুলোর কাছ থেকে আরও হুমকিকে উৎসাহিত করবে। "২০১" রিপিট প্রচারে দেখানো হয়নি, সাউথ পার্ক ওয়েবসাইটে এটি উপলব্ধ করা হয়নি এবং সুইডেন, হাঙ্গেরি বা নেদারল্যান্ডসেও এটি দেখানো হয়নি। নিলসেন মিডিয়া রিসার্চ অনুসারে, এই পর্বটি ৩৫ লক্ষ দর্শক দেখেছিলেন, যা এটিকে সেই রাতের সবচেয়ে বেশি দেখা কেবল টেলিভিশন প্রোগ্রামে পরিণত করেছিল।
২০১৪-এর ৩১ জানুয়ারী, "২০১"-এর আসল, আনসেন্সরড সংস্করণটি অনলাইনে ফাঁস হয়ে যায়। এটি সাউথ পার্ক স্টুডিওর সার্ভার থেকে টেনে এনে কমেডি সেন্ট্রালের অনুমোদন ছাড়াই সম্পূর্ণভাবে অনলাইনে পোস্ট করা হয়েছিল।
মুসলিম মেসাকর (ভিডিও গেম)

মুসলিম মেসাকর: দ্য গেম অফ মডার্ন রিলিজিয়াস জেনোসাইড হল একটি বিতর্কিত ২০০৮ সালের একটি অপেশাদার ভিডিও গেম, যা সামথিং আউফুল ফোরামের সাবেক সদস্য এরিক ভন দ্বারা "সিগভাতর" নামে তৈরি। এটি একটি টপ-ডাউন শুট এম আপ ভিডিও গেম। গেমটির উদ্দেশ্য হল পর্দায় উপস্থিত সমস্ত মুসলমানদের হত্যা করা - এর স্রষ্টার ভাষায়, "আমেরিকান বীরের নিয়ন্ত্রণ নিন এবং বিশ্বের সবচেয়ে ধ্বংসাত্মক অস্ত্রের অস্ত্রাগার দিয়ে মুসলিম জাতিকে নিশ্চিহ্ন করুন।"
ট্রোভ (শনাক্তকারী)

ট্রোভ হল অস্ট্রেলিয়ার জাতীয় গ্রন্থাগারের মালিকানাধীন একটি অনলাইন গ্রন্থাগার ডাটাবেস। এখানে এই সংস্থাটি অস্ট্রেলিয়ার জাতীয় ও রাজ্য গ্রন্থাগারগুলিকে উৎস প্রদানকারী হিসেবে অংশীদার হিসেবে রেখেছে। এই ডাটাবেসটি একটি সংগ্রাহক ও সেবা প্রদানকারী যেখানে সম্পূর্ণ লেখার নথি, ডিজিটাল চিত্র, গ্রন্থপঞ্জিমূলক এবং হোল্ডিং তথ্য রয়েছে যেগুলো ডিজিটালি উপলব্ধ নয়। এছাড়া এতে রয়েছে একটি বিনামূল্যের ফেসেটেড-সার্চ ইঞ্জিন যা আবিষ্কারের সরঞ্জাম হিসেবে কাজ করে।
এই ডাটাবেসে সংগ্রহশালা, ছবি, সংবাদপত্র, সরকারি নথি, সংরক্ষিত ওয়েবসাইট, পাণ্ডুলিপি এবং অন্যান্য ধরণের তথ্য রয়েছে। এটি অস্ট্রেলিয়ার সর্বাধিক সম্মানিত এবং ব্যবহৃত GLAM (গ্যালারী, লাইব্রেরী, আর্কাইভ, যাদুঘর) পরিষেবাগুলির মধ্যে একটি, যার প্রতিদিনের ব্যবহারকারীর সংখ্যা ৭০,০০০ ছাড়িয়ে গেছে।
১৯৯৬ সালের পূর্বপুরুষদের উপর ভিত্তি করে, ট্রোভের প্রথম সংস্করণটি ২০০৯ সালের শেষের দিকে জনসাধারণের ব্যবহারের জন্য প্রকাশ করা হয়েছিল। এতে অস্ট্রেলিয়ার ব্যাপ্তিতে বিশেষ মনোযোগ সহ লাইব্রেরি, যাদুঘর, সংগ্রহশালা, সংগ্রহস্থল এবং অন্যান্য প্রতিষ্ঠানের বিষয়বস্তু অন্তর্ভুক্ত রয়েছে। এটি অস্ট্রেলিয়ান লাইব্রেরিতে বইয়ের ক্যাটালগ এন্ট্রি অনুসন্ধানের অনুমতি দেয় (কিছু সম্পূর্ণরূপে অনলাইনে পাওয়া যায়), একাডেমিক এবং অন্যান্য জার্নাল, ডিজিটাইজড সংরক্ষিত সংবাদপত্র, সরকারি গেজেট এবং সংরক্ষিত ওয়েবসাইটগুলির সম্পূর্ণ-টেক্সট অনুসন্ধান। এটি ডিজিটাইজড চিত্র, মানচিত্র, ব্যক্তি এবং সংস্থা সম্পর্কে একত্রিত তথ্য, সংরক্ষিত ডায়েরি এবং চিঠিপত্র এবং জাতীয় ই-ডিপোজিট (NED) এর মাধ্যমে জমা দেওয়া সমস্ত ডিজিটাল সামগ্রীতে অ্যাক্সেস দেয়। অনুসন্ধানযোগ্য বিষয়বস্তুর মধ্যে রয়েছে সঙ্গীত, শব্দ এবং ভিডিও, এবং রেডিও প্রোগ্রামের ট্রান্সক্রিপ্ট। ডিজিটাইজড সংবাদপত্রগুলি বাদে, কোনো বিষয়বস্তুই ট্রোভ দ্বারা হোস্ট করা হয় না। ট্রোভ তার অংশীদারদের সংগ্রহের মেটাডেটার বিষয়বস্তুকে সূচক করে, বিন্যাস করে এবং পরিচালনা করে, এবং একত্রিত তথ্যকে একটি প্রাসঙ্গিকতা-র‌্যাঙ্ক করা অনুসন্ধান ফলাফলে প্রদর্শন করে।
২০১৫ সাল থেকে সরকারি অর্থায়ন কমানোর ফলে, ন্যাশনাল লাইব্রেরি এবং অন্যান্য প্রতিষ্ঠানগুলি ট্রোভে বিষয়বস্তুকে সর্বশেষ ও হালনাগাদ রাখার লড়াই করে যাচ্ছে।
হ্যারি টেক্টর

হ্যারি টম টেক্টর (জন্ম ৬ ডিসেম্বর ১৯৯৯) একজন আইরিশ পেশাদার ক্রিকেটার। তিনি ২০১৬ অনূর্ধ্ব-১৯ ক্রিকেট বিশ্বকাপের জন্য আয়ারল্যান্ডের দলের অংশ ছিলেন। সেপ্টেম্বর 2019-এ আয়ারল্যান্ড ক্রিকেট দলের হয়ে তার পূর্ণাঙ্গ আন্তর্জাতিক অভিষেক হয়। জানুয়ারি ২০২০-এ, তিনি ছিলেন উনিশ জন খেলোয়াড়ের একজন যাকে ক্রিকেট আয়ারল্যান্ড থেকে কেন্দ্রীয় চুক্তিতে ভূষিত করা হয়েছিল, প্রথম বছর যেখানে সমস্ত চুক্তি একটি পূর্ণ সময়ের ভিত্তিতে প্রদান করা হয়।
সান হুয়ান, পুয়ের্তো রিকো

সান হুয়ান (; ; "সাধু জন") মার্কিন যুক্তরাষ্ট্রের অ-অঙ্গীভূত অঞ্চল পুয়ের্তো রিকো কমওয়েলথের (বিশেষ স্বশাসিত দ্বীপ অঞ্চল) রাজধানী ও সর্বাধিক জনবহুল নগরী। ২০২০ সালে মার্কিন জনগণনা অনুযায়ী একটি মার্কিন যুক্তরাষ্ট্রের আইনি অধিকারভুক্ত এলাকার মধ্যে ৫৭তম বৃহত্তম নগরী। এর জনসংখ্যা ৩,৪২,২৫৯। ১৫২১ সালে স্পেনীয় ঔপনিবেশিকেরা এখানে শহরটি প্রতিষ্ঠা করে ও এর নাম দেয় "সিউদাদ দে পুয়ের্তো রিকো" (অর্থাৎ "সমৃদ্ধ বন্দর নগরী")
দুই আমেরিকা মহাদেশে অবস্থিত ও ইউরোপীয়দের প্রতিষ্ঠিত রাজধানী নগরীগুলির মধ্যে সান হুয়ান দ্বিতীয় প্রাচীনতম। সবচেয়ে প্রাচীন এরূপ নগরীটি হল ডমিনিকান প্রজাতন্ত্রের সান্তো দোমিঙ্গো শহর, যা ১৪৯৬ সালে প্রতিষ্ঠিত হয়েছিল। একই কারণে সান হুয়ান মার্কিন যুক্তরাষ্ট্রের অধীনে ইউরোপীয়দের প্রতিষ্ঠিত শহরগুলির মধ্যে প্রাচীনতম। পুরাতন সান হুয়ান নামক ঐতিহাসিক এলাকাটিতে অনেকগুলি ঐতিহাসিক ভবন আছে। এদের মধ্যে সবচেয়ে উল্লেখযোগ্য হল শহরের প্রাচীন রক্ষাপ্রাচীর, সান ফেলিপে দেল মোররো দুর্গ ও সান ক্রিস্তোবাল দুর্গ এবং লা ফোরতালেসা নামক সরকারি ভবন, যেটি দুই আমেরিকা মহাদেশের প্রাচীনতম সরকারি বাসভবন যা আজও ব্যবহৃত হচ্ছে। এই ঐতিহাসিক স্থানগুলিকে ১৯৮৩ সালে ইউনেস্কোর বিশ্ব ঐতিহ্যবাহী স্থানের মর্যাদা দেওয়া হয়।
বর্তমানে সান হুয়ান পুয়ের্তো রিকোর সবচেয়ে গুরুত্বপূর্ণ সমুদ্রবন্দর। একই সাথে এটি দ্বীপটির আর্থিক, সাংস্কৃতিক ও পর্যটন কেন্দ্র। বৃহত্তম সান হুয়ান মহানগর এলাকার জনসংখ্যা প্রায় ২৫ লক্ষ, যা সমগ্র পুয়ের্তো রিকো দ্বীপের তিন-চতুর্থাংশ। শহরটি ১৯৭৯ সালে সর্ব আমেরিকান ক্রীড়া প্রতিযোগিতা (প্যান আমেরিকান গেমস), ১৯৬৬ সালের মধ্য আমেরিকান ও ক্যারিবীয় ক্রীড়া প্রতিযোগিতা, ২০০৬, ২০০৯ ও ২০১৩ সালের বিশ্ব বেসবল ক্লাসিকের কিছু খেলা, ২০১০ সালে ক্যারিবীয় ধারাবাহিক, বিশেষ অলিম্পিক ও মেজর লিগ বেসবল সান হুয়ান ধারাবাহিকের আয়োজক ছিল।
বাস-তের

বাস-তের (; আ-ধ্ব-ব:[bɑstɛʁ]; , আ-ধ্ব-ব:[astɛ]) ক্ষুদ্রতর আন্তিলীয় দ্বীপপুঞ্জের ফ্রান্সের অধীনস্থ একটি সামুদ্রিক জেলা গুয়াদ্যলুপ দ্বীপাঞ্চলের রাজধানী নগরী (প্রেফেকত্যুর)। বাস-তের শহরটি গুয়াদ্যলুপের পশ্চিম ভাগে বাস-তের দ্বীপে অবস্থিত। প্রশাসনিক রাজধানী হলেও বাস-তের গুয়াদ্যলুপের দ্বিতীয় বৃহত্তম শহর। পোয়াঁত-আ-পিত্র শহরের জনসংখ্যা এর চেয়েও বেশি। বাস-তের পৌর এলাকাতে প্রায় ৪৪ হাজার লোকের বাস, তবে মূল বাস-তের নগরীতে ১১,৫৩৪ জন অধিবাসী বাস করে (২০১২ সালের হিসাব অনুযায়ী)।
কসমস ২

কসমস ২ (; অর্থ: "কসমস ২"), যা ১এমএস নং. ১ নামেও পরিচিত এবং পশ্চিমাদের নিকট স্পুটনিক ১২ নামে পরিচিত, হলো প্রযুক্তি প্রদর্শন এবং আয়নোস্ফিয়ারিক গবেষণার জন্য ১৯৬২ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ। এটি ছিল কসমস কর্মসূচির অধীনে প্রেরিত দ্বিতীয় কৃত্রিম উপগ্রহ এবং এমএস কর্মসূচির অংশ হিসাবে সফলভাবে কক্ষপথে পৌঁছানো প্রথম মহাকাশযান।
এর প্রাথমিক উদ্দেশ্য ছিলো ভবিষ্যত কৃত্রিম উপগ্রহের জন্য ব্যবস্থার উন্নয়ন করা এবং মহাজাগতিক রশ্মি ও বিকিরণ সম্পর্কে তথ্য সংগ্রহ করা। এর ভর ছিল ।
এটিকে কসমস-২আই ৬৩এস১ নং. ৫এলকে উৎক্ষেপক যানে করে উৎক্ষেপণ করা হয়। এটি ছিল কসমস-২আই-এর চতুর্থ উড্ডয়ন এবং সফলভাবে কক্ষপথে পৌঁছানোর দ্বিতীয়টি। ১৯৬২ সালের ৬ এপ্রিল তারিখে ১৭:১৬:০০ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো। কসমস ২'কে অনুভূ এবং অপভূ, ৪৯.০° নতি-প্রবণতা এবং ১০২.৫ মিনিটের কক্ষপথ আবর্তনের সময়কাল সহ একটি নিম্ন পৃথিবী কক্ষপথে স্থাপন করা হয়। এটি ১৯৬৩ সালের ২০ আগস্ট ধ্বংসপ্রাপ্ত হয়।
কসমস ২ ছিলো একটি ১এমএস কৃত্রিম উপগ্রহ, উৎক্ষেপণ করা দুটির মধ্যে প্রথমটি। দ্বিতীয়টিকে ১৯৬২ সালের ২৫ অক্টোবর উৎক্ষেপণ করা হয়, কিন্তু তা কক্ষপথে পৌঁছুতে ব্যর্থ হয়। যেই দুই ধরনের এমএস কৃত্রিম উপগ্রহ উৎক্ষেপণ করা হয়েছিল ১এমএস ছিলো এর প্রথম প্রকরণটি এবং এটি ২এমএস কৃত্রিম উপগ্রহ দ্বারা সফলভাবে অনুবর্তী হয়েছিলো।
কসমস ৩

কসমস ৩ (; অর্থ: "কসমস ৩"), যা ২এমএস নং. ১ নামেও পরিচিত এবং পশ্চিমাদের নিকট স্পুটনিক ১৩ নামে পরিচিত, হলো প্রযুক্তি প্রদর্শন এবং আয়নোস্ফিয়ারিক গবেষণার জন্য ১৯৬২ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ।
এটি কসমস কর্মসূচির অধীনে প্রেরিত তৃতীয় উপগ্রহ এবং ২এমএস কর্মসূচির অংশ হিসাবে উৎক্ষেপিত প্রথম মহাকাশযান। এর প্রাথমিক উদ্দেশ্য ছিলো ভবিষ্যত কৃত্রিম উপগ্রহের জন্য ব্যবস্থার উন্নয়ন করা এবং মহাজাগতিক রশ্মি ও বিকিরণ সম্পর্কে তথ্য সংগ্রহ করা।
কসমস ৩ মূলতঃ একটি স্বয়ংক্রিয় জিওফিজিক্যাল স্টেশন ছিলো যেটি সোভিয়েত ভূ-উপগ্রহ ধারারবাহিকের অংশ যার উদ্দেশ্য ছিল বাইরের মহাকাশ, বায়ুমণ্ডলের উপরের স্তর এবং পৃথিবী সম্পর্কিত তথ্য অধ্যয়ন করা। বৈজ্ঞানিক তথ্য এবং পরিমাপগুলি মহাকাশ-বাহিত মেমরি ইউনিটগুলির সাথে সজ্জিত মাল্টিচ্যানেল টেলিমেট্রি সিস্টেম দ্বারা পৃথিবীতে সংরক্ষিত হতে থাকে। এর ভর ছিলো ।
এটিকে কসমস-২আই ৬৩এস১ নং. ৪এলকে উৎক্ষেপক যানে করে উৎক্ষেপণ করা হয়। এটি ছিল কসমস-২আই-এর পঞ্চম উড্ডয়ন এবং সফলভাবে কক্ষপথে পৌঁছানোর তৃতীয়টি। ১৯৬২ সালের ২৪ এপ্রিল তারিখে ০৪:০৪:০০ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো। কসমস ৩'কে অনুভূ এবং অপভূ, ৪৯.০° নতি-প্রবণতা এবং ৯৩.৮ মিনিটের কক্ষপথ আবর্তনের সময়কাল সহ একটি নিম্ন পৃথিবীর কক্ষপথে স্থাপন করা হয়। এটি ১৯৬২ সালের ১৭ অক্টোবর ধ্বংসপ্রাপ্ত হয়।
কসমস ৩ ছিলো একটি ২এমএস কৃত্রিম উপগ্রহ, উৎক্ষেপণ করা দুটির মধ্যে প্রথমটি। ২এমএস নং. ২ হিসাবে পরিচিত দ্বিতীয়টিকে কসমস ৫ নামে ১৯৬২ সালের ২৮ মে উৎক্ষেপণ করা হয়। যেই দুই ধরনের এমএস কৃত্রিম উপগ্রহ উৎক্ষেপণ করা হয়েছিল ২এমএস ছিলো এর দ্বিতীয় প্রকরণটি এবং এটি প্রথম প্রকরণ ১এমএস-এর কসমস ২ কৃত্রিম উপগ্রহের অনুবর্তী হয়েছিলো।
সাইয়েদুল মুরসালীন

সাইয়েদুল মুরসালীন গ্রন্থটি অধ্যাপক আবদুল খালেক কর্তৃক রচিত বাংলা ভাষার একটি সীরাতগ্রন্থ। বইটির প্রথম ২ খণ্ড প্রকাশ পায় ১৯৫১ সালে প্রকাশ পায় এবং ২০০৭ সালে ৩য় খন্ডটি ইসলামিক ফাউন্ডেশন বাংলাদেশ থেকে প্রকাশিত হয়েছে। বইটি ২০১৬ সাল পর্যন্ত মোট ১০ বার পুনঃমুদ্রন হয়েছে, এরমধ্যে ইসলামিক ফাউন্ডেশন থেকে ৪ বার মুদ্রিত ও সম্পাদিত হয়েছে। বইটি বাংলাদেশের মাদ্রাসার উচ্চতর শ্রেণীর পাঠ্যপুস্তকে অন্তর্ভুক্ত রয়েছে। এটি বাংলা সাহিত্যে কোন আলেম কর্তৃক বৃহৎ ও তথ্যবহুল প্রথম নবী-জীবনচরিত রচনা। বইটির তিনখন্ড মিলিয়ে মোট পৃষ্টা সংখ্যা ১১৭০।
অধ্যাপক আবদুল খালেক আরবী ও ফার্সী ভাষায় উচ্চ শিক্ষিত ছিলেন, তিনি ফেনী সরকারী কলেজ, সরকারি ইডেন কলেজ ও প্রেসিডেন্সী কলেজে শিক্ষকতা করেন। তিনি ছতুরা দরবার শরীফের একজন খলিফা ছিলেন। তার লেখনী ও চিন্তাতে মজাদ্দিদ আলফে সানী, শাহ ওয়ালী উল্লাহ মুহাদ্দেস দেলহভী (রহ) ও আহমদ শহীদ বেরলভীর প্রভার প্রবলভাবে লক্ষ্যনীয়। লেখক এই বইয়ের শুরুতেই বই লেখার উদ্দেশ্য বর্ণনা করে লিখেছেন,
লেখক তৎকালীন শোচনীয় সমাজ ব্যবস্থার কথা উল্লেখ করে সেই সময়ের আরব জাতির চারিত্রিক বৈশিষ্ট্য বিশ্লেষণ করে মহানবী মুহাম্মাদ আগমনের প্রয়োজনীয়তা তুলে ধরেছেন। এছাড়াও নবী আবির্ভাবের পূর্বে নিজ নিজ ধর্মের বিকৃতি সাধন, তৎকালীন হিন্দুস্তান, চীন ও আরবের ভৌগোলিক অবস্থা ও তৎকালীন সমাজ ব্যবস্থার কথা আলোকপাত করেছেন। লেখক বইটিতে মুহাম্মাদের মাক্কী জীবন, নবুওয়াতের প্রকাশ, শবে মিরাজ, মদিনায় হিজরত, মদীনার জীবন, ইসলামের বিজয়সহ পর্যায়ক্রমে সকল ঘটনার তাত্ত্বিক বিশ্লেষণ দিয়েছেন।
গ্রন্থটির প্রুফ রিডার লেখকের মুরিদ কবি ফররুখ আহমদ যত্নসহকারে একাধিকবার এটা পরীক্ষণ করেছেন। বইটি লেখার প্রধান অবলম্বন ও সহায়ক বই ছিলো ইমাম আলী বিন বুরহানুদ্দিন হালাবী’র "সীরাত-ই-হালাবী" নামক গ্রন্থ। এছাড়াও সীরাতে ইবনে হিশাম, মাওয়াহেবে লাদুন্নিয়া, যাদুল-মা’আদ সহ অনেক বইয়ের সহায়তা নেওয়া হয়েছে।
বইটিতে মুহাম্মাদুর রাসুলকে একজন সংস্কারক, ভাববাদী অতিমানবের পরিবর্তে আল্লাহর প্রেরিত রাসুল হিসাবে দেখানো হয়েছে। এবং রাসুলের জীবন থেকে নানা মুজিজার উল্লেখ করে তাকে প্রেরিত রাসুল হিসাবে উল্লেখ করা হয়েছে।
এই বইটি সম্পর্কে অনেক গুণী ও উল্লেখযোগ্য ব্যক্তিবর্গ ভালো ভালো মন্তব্য করেছে, সেসব মন্তব্যের কিছু:
২০২৪ বেঙ্গালুরু ক্যাফে বোমা হামলা

০১ মার্চ ২০২৪ তারিখে ভারতের বেঙ্গালুরুতে রামেশ্বরম ক্যাফেতে একটি ব্যাগের ভিতরে একটি ইম্প্রোভাইজড বিস্ফোরক ডিভাইস বিস্ফোরিত হয়। এতে কমপক্ষে ৮ জন আহত হয় এবং হাসপাতালে নেওয়া হয়, যদিও তাদের অবস্থা গুরুতর নয়। 
রামেশ্বরম ক্যাফের হোয়াইটফিল্ড শাখায় দুপুর ১২:৫৫ মিনিটে (UTC+০৫:৩০) বিস্ফোরণটি ঘটে। এটি একটি কম তীব্রতার আইইডি দ্বারা সৃষ্ট হয়। 
বেঙ্গালুরু সিটি পুলিশ, কৃত্রিম বুদ্ধিমত্তা (এআই) দিয়ে সজ্জিত এবং সন্দেহভাজন বোমারুর মুখের একটি আংশিক চিত্র, শত শত সিসিটিভি ক্যামেরা থেকে ফুটেজ খুঁজে বের করে একটি ম্যানহন্ট চালু করে। কর্ণাটক সরকার জাতীয় তদন্ত সংস্থার কাছে তদন্ত হস্তান্তর করে। ন্যাশনাল ইনভেস্টিগেশন এজেন্সি বিস্ফোরণের সন্দেহভাজন সম্পর্কে তথ্যের জন্য পুরস্কারের প্রস্তাব দেয়। মাস্ক, ক্যাপ এবং চশমা পরা সন্দেহভাজন ব্যক্তির একটি ছবি এজেন্সি প্রকাশ করে। 
বিস্ফোরণের পর শজিব বেঙ্গালুরু মেট্রোপলিটন ট্রান্সপোর্ট কর্পোরেশনের (বিএমটিসি) বাসে করে গোরাগুন্টেপালিয়ায় যান। সেখান থেকে তিনি একটি রাষ্ট্রীয় বাসে তুমকুরে যান। অভিযুক্ত বাস বদলাতে থাকে এবং বল্লারি হয়ে কালাবুর্গির দিকে যাত্রা করে। এরপর তিনি অন্ধ্রপ্রদেশের নেল্লোরে পৌঁছান। অন্ধ্র প্রদেশ থেকে শাজিব ওড়িশা হয়ে কলকাতায় পৌঁছেন।
অন্যদিকে, আবদুল মতিন ত্বহা একটি পৃথক পথ দিয়ে তামিলনাড়ু হয়ে কলকাতায় যান। দু'জন একে অপরের সাথে যোগাযোগ করেছিলেন এবং অবশেষে কলকাতায় দেখা করেছিলেন। এনআইএ আধিকারিকরা যখন তাদের গ্রেফতার করে তখন তারা দুজনই কলকাতা ছেড়ে যাওয়ার পরিকল্পনা করছিলেন।
সংস্থাটি বলেছিল যে শজিব তার পরিচয় গোপন করতে ' "মোহাম্মদ জুনেদ সাঈদ"' নামটি ব্যবহার করছেন। "ত্বহা" হিন্দু পরিচয়ের নথি এবং "ভিগনেশ" নামের একটি জাল আধার কার্ড ব্যবহার করছিলেন।
বেঙ্গালুরু থেকে শুরু হওয়া এই পথটি কর্ণাটক এবং তামিলনাড়ুর বেশ কয়েকটি শহর অতিক্রম করে পশ্চিমবঙ্গে শেষ হয়েছে। ১২ এপ্রিল, একটি উল্লেখযোগ্য অগ্রগতিতে, NIA মুসাভির হুসেন শাজিব (৩০ বছর বয়সী" ), অভিযুক্ত বোমা হামলাকারী এবং পশ্চিমবঙ্গের কলকাতার কাছে বিস্ফোরণের প্রধান ষড়যন্ত্রকারী আব্দুল মাথিন আহমেদ" "তাহাকে" (৩০ বছর বয়সী) গ্রেপ্তার করে। সন্ত্রাসবিরোধী সংস্থা বলেছে যে মুসাভির হুসেন শাজিব ক্যাফেতে বোমাটি রেখেছিলেন এবং আব্দুল মতিন ত্বহা বিস্ফোরণের মূল পরিকল্পনাকারী। 
শিবমোগা তীর্থহল্লির বাসিন্দা হোসেন এবং তাহা একাধিক সন্ত্রাসী মামলায় অভিযুক্ত এবং ২০২০ সাল থেকে এজেন্সি থেকে পলাতক রয়েছেন।
বিস্ফোরণের জন্য ব্যবহৃত আইইডির প্রাথমিক তদন্ত এবং ফরেনসিক বিশ্লেষণ থেকে বোঝা যায় যে রাজ্যের শিবমোগা অঞ্চলের একটি আইএসআইএস মডিউল, যা ২০২০ সাল পর্যন্ত নিরাপত্তা সংস্থার রাডারে এসেছিল, তারা জড়িত থাকতে পারে।
লিও অ্যাবসে

লিওপোল্ড অ্যাবস (২২ এপ্রিল ১৯১৭ - ১৯ আগস্ট ২০০৮) একজন ব্রিটিশ আইনজীবী এবং রাজনীতিবিদ ছিলেন। তিনি প্রায় ৩০ বছর ধরে একজন ব্রিটিশ লেবার এমপি ছিলেন, পুরুষ সমকামী সম্পর্ককে অপরাধমুক্ত করার জন্য এবং বিবাহবিচ্ছেদের আইনকে উদারীকরণের জন্য ব্যক্তিগত সদস্যদের বিল প্রচারের জন্য বিখ্যাত। তার সংসদীয় কর্মজীবনের সময়, অ্যাব ২০ শতকের অন্য কোনো সংসদ সদস্যের চেয়ে বেশি ব্যক্তিগত সদস্য বিল প্রবর্তন করেছিলেন। সংসদ থেকে অবসর নেওয়ার পর তিনি মনোবিশ্লেষণে তার আগ্রহের ভিত্তিতে রাজনীতি সম্পর্কে বেশ কয়েকটি বই লিখেছেন।
২০২৩ আইআইটি-BHU গণধর্ষণ

০১ নভেম্বর ২০২৩-এ, IIT-BHU- এর ২২-বছর-বয়সী B.Tech ছাত্রীকে ছিনতাই এবং গণধর্ষণ করা হয়। ভারতের উত্তর প্রদেশের বেনারস জেলায়, বিজেপি আইটি সেলের তিন সদস্য বন্দুকের মুখে মেয়েটির ভিডিও করে। 
০২ শে নভেম্বর ২০২৩-এ, একটি স্পষ্ট ভিডিও অনলাইনে প্রকাশিত হয় যেখানে দেখা যাচ্ছে যে একজন ছাত্রকে ভারতীয় প্রযুক্তি ইনস্টিটিউট অফ টেকনোলজি (বিএইচইউ) ক্যাম্পাসের ভিতরে ভোরবেলা তিনজন লোক ধর্ষণ করছে। 
২০২৩ সালের ০১ নভেম্বর রাতে ছাত্রীকে ধর্ষণ করার পর তিন অভিযুক্ত মধ্যপ্রদেশে গিয়েছিলেন। মিডিয়া রিপোর্ট অনুসারে, যখন বিএইচইউ-এর ছাত্ররা ঘটনার পর বিক্ষোভ শুরু করে, সন্দেহভাজনরা ভয় পেয়ে মধ্যপ্রদেশে পালিয়ে যায় এবং রাজ্য নির্বাচনের স্থানীয় প্রচারণায় অংশ নেয়। এদিকে তারা অবস্থান পরিবর্তন করতে থাকে। তারা লখনউ সহ আরও অনেক শহর পরিদর্শন করে। প্রায় দুই মাস কেটে যায়, এবং কোন ব্যবস্থা নেওয়া হয়না, এবং তিনজনই এখন নিশ্চিত যে কিছুই হবে না। এর পরে তারা বারাণসীতে ফিরে আসে, পুলিশ বলে যে তাদের একটি নম্বর পর্যবেক্ষণ করা হয়েছিল এবং তাদের ট্র্যাক করা হয়েছিল। 
বারাণসীর মর্যাদাপূর্ণ ইন্ডিয়ান ইনস্টিটিউটে (আইআইটি-বিএইচইউ) এক ছাত্রীকে ধর্ষণের অভিযোগের প্রেক্ষিতে কংগ্রেস নেতারা উত্তর প্রদেশ সরকারের বিরুদ্ধে প্রতিবাদে অবস্থান নেন। আন্দোলনকারীরা শিক্ষার্থীর প্রতি ন্যায়বিচার ও অভিযুক্তদের শাস্তির দাবি জানান। বিক্ষোভ চলাকালে কংগ্রেস ও পুলিশের মধ্যে সংঘর্ষও হয়। ইউপি কংগ্রেসের সভাপতি অজয় রাই জানিয়েছেন যে IIT বারানসীতে ধর্ষণের বিরুদ্ধে প্রতিবাদ করা হবে। 
কংগ্রেস এবং সমাজবাদী পার্টি এই বিষয়ে রাজ্যব্যাপী প্রতিবাদ আন্দোলন শুরু করার ইচ্ছা প্রকাশ করে। তারা এই বিষয়ে প্রধানমন্ত্রী নরেন্দ্র মোদি এবং উত্তর প্রদেশের মুখ্যমন্ত্রী যোগী আদিত্যনাথ উভয়ের নীরবতা নিয়ে উদ্বেগ প্রকাশ করে।
আজাদ অধিকার সেনার জাতীয় সভাপতি অমিতাভ ঠাকুর অভিযুক্তদের রক্ষাকারী নেতাদের বিরুদ্ধে ব্যবস্থা নেওয়ার আহ্বান জানিয়েছেন। উপরন্তু, লখনউতে বিজেপি নেতাদের আত্মার পরিশুদ্ধির জন্য প্রার্থনা করা হয়েছিল। 
২২ বছর বয়সী মেয়েটিকে ২০২৩ সালের ০১ নভেম্বর ধর্ষণের পর তিন অভিযুক্তই মধ্যপ্রদেশে পালিয়ে গিয়েছিল। মধ্যপ্রদেশে তারা ভারতীয় জনতা পার্টির পক্ষে প্রচারণা চালায়। মিডিয়া রিপোর্ট অনুসারে, উত্তরপ্রদেশ পুলিশ তিন দিনের মধ্যে তিন সন্দেহভাজনকে ট্র্যাক করেছে কিন্তু উচ্চ কর্তৃপক্ষের নির্দেশের কারণে তাদের গ্রেফতার করতে পারেনি। পরে, যখন চারটি রাজ্যে নির্বাচন অনুষ্ঠিত হয়, তখন পুলিশ হস্তক্ষেপ করে এবং তিন সন্দেহভাজনকে গ্রেপ্তার করা হয়। গ্রেপ্তারের পর তিন আসামিকেই ১২ দিন আটক রাখা হয়। তাদের গ্রেপ্তারের পর, ভারতীয় জনতা পার্টির প্রধান নেতাদের সাথে তিন অভিযুক্তের ছবি সোশ্যাল মিডিয়ায় ভাইরাল হয়।
রেসলম্যানিয়া ৪১

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত একচত্বারিংশ অনুষ্ঠান ছিল। এই অনুষ্ঠানটি ২০২৫ সালের ১৯ ও ২০শে এপ্রিল তারিখে মার্কিন যুক্তরাষ্ট্রের নেভাডার প্যারাডাইসের অ্যালেজায়ান্ট স্টেডিয়ামে অনুষ্ঠিত হয়েছে; যা ২০২১ সালের সামারস্ল্যামের পর এই মাঠে ডাব্লিউডাব্লিউইর প্রথম অনুষ্ঠান ছিল।
দুই দিন মিলিয়ে এই অনুষ্ঠানে সর্বমোট চৌদ্দটি ম্যাচ অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে সেথ রলিন্স ট্রিপল থ্রেট ম্যাচে রোমান রেইন্স এবং সিএম পাংককে পরাজিত করেছে, অন্যদিকে দ্বিতীয় দিনের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে কোডি রোডসকে পিনফলের মাধ্যমে পরাজিত করেছে। অন্যান্য শীর্ষস্থানীয় ম্যাচে, ইয়ো স্কাই উইমেন্স ওয়ার্ল্ড চ্যাম্পিয়নশিপের জন্য আয়োজিত ট্রিপল থ্রেট ম্যাচে বিয়াঙ্কা বেলেয়ার এবং রিয়া রিপলিকে এবং ওয়ার্ল্ড হেভিওয়েট চ্যাম্পিয়নশিপ ম্যাচে জে উসো গুন্থারকে সাবমিশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০২৫ সালের এই অনুষ্ঠানটি রেসলম্যানিয়া কালানুক্রমিকের একচত্বারিংশ অনুষ্ঠান ছিল, যা ১৯ ও ২০শে এপ্রিল তারিখে মার্কিন যুক্তরাষ্ট্রের নেভাডার প্যারাডাইসের অ্যালেজায়ান্ট স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে নেটফ্লিক্সে সরাসরি সম্প্রচার করা হয়েছে। 
২০২৫ সালের ১লা ফেব্রুয়ারি তারিখে অনুষ্ঠিত রয়্যাল রাম্বলের মূল ম্যাচে জে উসো সর্বশেষ জন সিনাকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ জে উসো এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে গুন্থারের মুখোমুখি হয়েছেন।
মোহাম্মদ-রেজা ঘরায়ে আশতিয়ানী

মোহাম্মদ-রেজা ঘরায়ে আশতিয়ানী () একজন ইরানি সামরিক কর্মকর্তা যিনি ইরানের বর্তমান প্রতিরক্ষা মন্ত্রী হিসেবে দায়িত্ব পালন করছেন। আশতিয়ানি ২৫ আগস্ট ২০২১ -এ শপথ নেন, ব্রিগেডিয়ার জেনারেল আমির হাতামির স্থলাভিষিক্ত হন যিনি ২০১৭ সাল থেকে দায়িত্ব পালন করেছিলেন। ইরানের প্রতিরক্ষা প্রধান হিসাবে নিয়োগ দিয়েছেন ইরানের বর্তমান রাষ্ট্রপতি ইব্রাহিম রাইসি।
সুপ্রিম লিডার আলী খামেনির একটি ডিক্রি অনুসরণ করে ২ জুলাই ২০১৯ তারিখে আশতিয়ানিকে ইসলামিক রিপাবলিক অফ ইরানের সশস্ত্র বাহিনীর ডেপুটি চিফ অফ স্টাফ (আরতেশ) পদে উন্নীত করা হয়েছিল। আশতিয়ানি মেজর জেনারেল আতাউল্লাহ সালেহির স্থলাভিষিক্ত হয়েছেন। তিনি রাষ্ট্রপতি ইব্রাহিম রাইসি দ্বারা প্রতিরক্ষা মন্ত্রী হিসাবে নির্বাচিত হন এবং তারপরে এই পদের জন্য অনুমোদিত হন এবং ২৫ আগস্ট ২০২১-এ অফিস গ্রহণ করেন।
বিদায়ী মন্ত্রী আমির হাতামি এই পদের জন্য আশতিয়ানীর নির্বাচনের পক্ষে ছিলেন যিনি আশতিয়ানিকে পদের জন্য "সেরা প্রার্থী" বলেছেন। আশতিয়ানি বলেছিলেন যে তিনি বিশ্বের অন্যান্য দেশে বিভিন্ন প্রতিরক্ষা পণ্য রপ্তানিকে অগ্রাধিকার দেবেন।
২০২৪–২৫ ইন্ডিয়ান সুপার লিগ

২০২৪–২৫ ইন্ডিয়ান সুপার লিগ হল ভারতীয় ক্লাব ফুটবলের শীর্ষ লিগ আইএসএলের একাদশ সংস্করণ আসর, যা ভারতীয় ফুটবলের শীর্ষ স্তরের ২৯তম মৌসুম।
মোহনবাগান সুপার জায়ান্ট আগের মৌসুমের শীর্ষ স্থানাধিকারী বা প্রিমিয়ার্স দল এবং মুম্বই সিটি এফসি ডিফেন্ডিং চ্যাম্পিয়ন্স।
মোহনবাগান রেকর্ড ৫৬ পয়েন্ট নিয়ে নিয়মিত মৌসুম টেবিলের শীর্ষে তাদের দ্বিতীয় আইএসএল লিগ শিল্ড শিরোপা এবং সামগ্রিকভাবে ৭ম ভারতীয় শিরোপা জিতে সফলভাবে শিরোপা রক্ষার প্রথম দল হয়ে উঠে। অন্যদিকে, মোহনবাগান ফাইনালে বেঙ্গালুরুকে ২–১ হারিয়ে ২য় আইএসএল কাপ শিরোপা জয় লাভ করে।
১৩টি দল লিগে প্রতিদ্বন্দ্বিতা করেছিল: আগের মৌসুমের ১২টি দল এবং ১টি দল ২০২৩–২৪ আই-লিগ থেকে উন্নীত হয়েছিল।
এআইএফএফ দলগুলিকে সর্বাধিক ছয়জন বিদেশী খেলোয়াড় নিবন্ধনের অনুমতি দেয়। একটি ম্যাচে একবারে একাদশে সর্বোচ্চ চারজনকে মাঠে নামানো যাবে।
গাড় কালো গাড় কালো এই খেলোয়াড় গুলো মৌসুমের মাঝামাঝি সময়ে ট্রান্সফার উইন্ডোতে চুক্তিবদ্ধ হয়েছিলেন।
গুরু নানক স্টেডিয়াম

গুরু নানক স্টেডিয়াম হল ভারতের লুধিয়ানার একটি ফুটবল এবং অ্যাথলেটিক্স স্টেডিয়াম। এটি ইন্ডিয়ান সুপার লিগের দল পাঞ্জাব এফসির হোম মাঠ হিসেবে ব্যবহৃত হয়, সাথে তাউ দেবী লাল স্টেডিয়াম। ৩০,০০০ দর্শকের বসার ধারণক্ষমতা সহ, ৮টি লেনের সিন্থেটিক ট্র্যাকের ব্যবস্থা রয়েছে। অ্যাথলেটিক্স ইভেন্ট পরিচালনার জন্য ট্র্যাকটি আন্তর্জাতিক মানের সাথে স্টেডিয়ামটি সঙ্গতিপূর্ণ।
পাশের ইনডোর স্টেডিয়ামটি জাতীয় বাস্কেটবল চ্যাম্পিয়নশিপের জন্য ব্যবহার করা হয়েছিল। 
এটি ২০০১ সালে ৩১তম জাতীয় গেমস আয়োজনের সৌভাগ্য অর্জন করেছিল।
স্টেডিয়ামটিতে কিছু ঘরোয়া কাবাডি ম্যাচ অনুষ্ঠিত হয়েছে। এটি কাবাডি বিশ্বকাপ ম্যাচগুলিও আয়োজন করেছিল।